దశభుజ వినాయక దేవాలయం

దశభుజ వినాయక దేవాలయం, మహారాష్ట్రలోని పూణేలో ఉన్న వినాయకుడి దేవాలయం. పూణేలోని కార్వే రోడ్‌లో ఉన్న పురాతన దేవాలయాలలో ఇది ఒకటి. దశభుజ వినాయక దేవాలయాన్ని ప్రతిరోజూ వేలాదిమంది భక్తులు సందర్శిస్తారు. వినాయక చవితి సందర్భంగా అధికసంఖ్యలో విచ్చేస్తారు.

 చరిత్ర 
పీష్వా సర్దార్ అయిన సర్దార్ హరిపంత్ ఫడ్కే యాజమాన్యంలో ఉన్న ఈ దేవాలయం పీష్వాలకు విరాళంగా ఇవ్వబడింది. పది చేతుల గణపతి విగ్రహం ప్రతిష్టించబడినందున దశభుజ గణపతి అనే పేరు వచ్చింది. 

 ప్రత్యేకత 
ఇక్కడున్న వినాయకుడి తొండం అతని కుడివైపున ఉంటుంది, ఇది వినాయక విగ్రహాల ఇతర రూపాలకంటే అరుదైనది, పవిత్రమైనదిగా భావించబడుతోంది. రద్దీగా ఉండే కూడలిలో ఉన్నప్పటికీ కార్వే రోడ్ ఫ్లైఓవర్ నుండి ఈ దేవాలయం కనిపిస్తుంది. స్థానిక నివాసితులలో ముఖ్యంగా సాయంత్రం పూట దేవాలయానికి వచ్చే సీనియర్ సిటిజన్‌లతో బాగా ప్రాచుర్యం పొందింది. ఈ దేవాలయంలో హనుమంతుని గుడి కూడా ఉంది.

 ప్రదేశం 
ఈ దేవాలయం మహారాష్ట్ర, పూణే నగరం, ఎరంద్‌వానేలోని పాండురంగ్ కాలనీలో కార్వే నగర్ రోడ్డు పక్కన ఉంది.

 మూలాలు 

 బయటి లింకులు 


వర్గం:గణేశుని దేవాలయాలు
వర్గం:హిందూ దేవాలయాలు
వర్గం:మహారాష్ట్ర పుణ్యక్షేత్రాలు